Järgnev saade on valminud tänu J. Meyeri teenistuspartnerite toele
IGAPÄEVAELU RÕÕMUD
Räägime takistustest.
Olen näinud, et kui heasüdamlikud
ja -soovlikud inimesed hakkavad õigel teel käima,
siis hingevaenlane ei soovi, et nad areneksid, eriti vaimulikult.
Ta pole vastu, et istud siin,
kuid ta ei taha, et hakkaksid kuuldud sõna järgi tegema.
Teda ei häiri asjaolu, et oled siin,
kuid ta ei taha, et teeksid kuuldu järgi ja areneksid.
Seetõttu pead olema sihikindel ja järeleandmatu.
Saatan püüab luua takistusi, et varastada sinu aega ja energiat,
et hoida sind keskendumast sellele, millele tegelikult peaksid.
Kas olete märganud?
Hämmastav, mil viisil püüab Saatan varastada aega
ja kui lihtsalt suudab ta panna meid rajalt kõrvale kalduma.
Mõelge näiteks rongile, mis sõidab rööbastel kuhugi.
Neile rööbastele on Saatan pannud erinevaid teesulge,
lootes, et kui sõidad neile otsa ning jooksed rööbastelt maha.
Oleksid kui vrakk ega liigu eesmärgi suunas.
Kas oled takerdunud teiste inimeste probleemidesse?
Oh heldus.
Kas oled takerdunud kellegi probleemi,
mis ei näi muutuvat?
Saatan kasutab seda võimalust, et röövida sinult rõõmu ja jõudu.
Oled hea kristlane ja tahad aidata,
arvad, et suudad neid kuidagi parandada.
Üle kõige muu meeldib mulle inimesi aidata.
Siiski kui ma ei jälgi end,
võin hakata päästma inimesi, keda Jumal ei taha, et päästaksin.
Ta tahab, et nad väljuksid olukorrast koos Temaga
ega taha, et keegi segab end selle vahele.
Naistel on see suurimaks ohuks,
sest neil on emalik ja hellitav iseloomujoon.
Kui oled ka jumalateenija, muutub probleem suuremaks.
Pean olema väga ettevaatlik,
et ma ei seoks end asjadega, millega ma ei peaks tegelema.
Hingevaenlane kasutab ka häid kavatsusi ja heasoovlikkust,
et hoida sind eemal sellest, milleks on Jumal sind kutsunud.
Kas mõistate?
Peame küll inimesi aitama, kuid ei saa nendesse takerduda.
Toon näite.
Mul oli üks vend, kes oli minust 9 aastat noorem.
Ta suri eelmisel detsembril väga trööstitutes oludes.
Ta oli kodutu.
Kuidas võib mul olla kodutu vend?
Ma ei saa muuta kedagi, kes seda ei taha.
Toon selle näite, sest usun, et saate selle kaudu hea õppetunni.
Ma tegelen kodutute aitamisega.
Minu vend suri kodutuna
ühes Los Angelese mahajäetud majas.
See asus 3-4 km kaugusel kohast, kus pakkusime talle viimati ravi,
kuid milles ta käis 30 päeva ja teatas lõpuks,
et kuigi see oli hea programm, ei olnud see ikkagi tema jaoks.
Terve elu oli talle raske midagi soovitada.
10 aastat tagasi tuli ta Saint Louisi ning elas meiega neli aastat.
Me tegime kõikvõimaliku, et teda välja aidata.
Ta tuli usule, sai täis Püha Vaimu ja hakkas tervislikult elama.
Tegime ta hambad korda, mis olid uimastite tõttu lagunenud.
Ostsime talle riideid, auto ning ta elas meie juures kaks aastat.
Ta töötas ja reisis meiega ning tal oli võimalus
saada absoluutselt kõike, mida keegi võiks tahta.
Kahe aasta pärast kogesin,
et Jumal tahab, et ta hakkaks omapead elama.
Ma ei tahtnud, et ta elab minuga elu lõpuni.
Ta oli harjunud tegema õigesti, kui keegi pani teda tegema.
See ei tööta igavesti.
Ühel hetkel pead ise seisma ning tegema vajalikke otsuseid,
sest tead, mis on õige, mitte et keegi paneb sind tegema.
Ta oli minust 9 aastat noorem,
kuid surres paistis ta minust 40 aastat vanemana.
Patt kulutab sind.
Jumala eest põgenemine kulutab sind ära.
Kui ta hakkas üksi elama, tekkis mitmeid sekeldusi.
Sain pidevalt kõnesid sellest, mida ta tegi või ei teinud.
Ta ei maksnud üüri, visati välja ja pidime leidma talle uue kodu jne.
Ei läinud kaua aega mööda - olime sellest palju palvetanud -,
kui otsustasin, et ma ei ela nii ja Jumal pole mind selleks kutsunud.
Tahtsin teda aidata, sest ta oli mu ainus vend.
Tundsin talle kaasa.
Ta hakkas tarvitama uimasteid, kui läks 17-aastaselt mereväesse.
Räägin teile sellest, et kuigi tegelen inimeste aitamisega,
siis ei suutnud ma aidata oma enda venda.
Mitte sellepärast, et mul polnud võimalust
vaid kuna ta ei soovinud iseend aidata.
Sa ei saa aidata kedagi, kes ei aita iseend.
Mõne aja pärast läks vend ema-isa juurde elama
ning ajas nad peaaegu hulluks.
See oli mulle isegi suurem probleem,
kuna vanemad olid 80. eluaastates ning pidin nende eest hoolitsema.
Ühtäkki oli minu õlul nii vanemad kui mu vend.
Mu Jumal!
Pidin langetama raske otsuse.
Ma lõikasin ta ära ja otsustasin seda mitte teha.
Uskuge või mitte, kuid tegin seda Jumala riigi nimel.
Sinagi pead tegema teatud otsuseid Jumala riigi nimel.
Jumalal on vaja, et oleksid valmis, läheksid edasi
ning teeksid seda, milleks Ta on sind kutsunud.
Olgu selleks laste kasvatamine,
heaks abikaasaks olemine või ettevõtte juhtimine.
Esimene ja tähtsaim on õppida tundma Jumalat.
Vahel oleme kõigega nii hõivatud, et meil pole aega olla Jumalaga.
Tagatipuks kukuvad me enda elud kokku,
kuna oleme lasknud enda rõõmu ja jõudu röövida.
Ma ei väida, et peaksid oma lastele või lähedase osas käega lööma.
Olen ni tänulik, et mu abikaasa ei andnud minu osas alla.
Dave oli niivõrd küps kristlane, et teadis, kuidas mind aidata
ning samas jälgida, et minu käitumine ei hävitaks ta elu.
Kui tahad inimesi aidata, pead olema piisavalt küps,
et teada, millal sa mõjutad neid ning millal nad mürgitavad sind.
Sina mõjutad neid ja näed, kuidas nad arenevad.
Loomulikult tahame inimesi aidata.
Sa ei taha, et keegi imeks sinust kogu jõu ja rõõmu,
sest võtad ja raiskad aega, kuid neil pole mingit plaani muutuda.
Vahel on parim abi, kui ütled: "Ma ei tunne sulle kaasa."
Küll see alles haavab.
Mäletan hetki, kui Dave ütles mulle sedasama.
Ma ei hakka kirjeldamagi, millist viha see tekitas.
Mis mõttes sa ei tunne kaasa!
Kas sa ei mõista?
Kas sa ei tea, millest olen läbi läinud?
Sa südametu ja ükskõikne..
Ta ütles: "Ma ei tunne sulle kaasa, sest see ei aita sind."
Ma ei räägi, et meil ei peaks olema kaastunnet.
Jumalgi ütles, et meil peaks olema kaastunne inimeste vastu.
Johannese evangeeliumi 5. ptk-is
räägitakse mehest, kes lebas tervelt 38 aastat värava juures.
Seda kuuldes küsis Jeesus mehelt, kas ta tahab tõesti terveks saada.
Jeesus ei istunud tema juurde ega hakanud temaga nutma.
Mees esitas Jeesusele kaks vabandust.
"Igal korral jõuab keegi enne mind tiiki
ning mul ei ole kedagi, kes mind sinna aitaks."
Klassikaline näide.
Oh mind õnnetut.
Laman siin ja keegi ei aita mind.
Laiendatud piiblitõlkes märgiti Jeesuse vastus hüüumärgiga.
Tõuse üles!
Välja sellest enesehaletsusest.
Tõuse üles!
Kas arvate, et mul polnud raske, kui mu vend elas kodutuna?
Saatan tuletas mulle pidevalt meelde,
et aitan kõiki teisi maailmas, kuid ei suuda oma vendagi aidata.
Me ei saa aidata kedagi, kes ei taha end aidata.
See on võimatu missioon.
Peame olema tähelepanelikud, et nad ei rööviks meist elujõudu.
Kui keegi otsustab oma elu hävitada,
miks peaksin laskma tal mind kaasa tõmmata?
Matteuse 25.
Matteuse 25:1.
"Siis on taevariik kümne neitsi sarnane,
kes võtsid oma lambid ja läksid peigmehele vastu.
Viis nendest olid rumalad ja viis arukad,
rumalad võtsid küll oma lambid, kuid ei võtnud kaasa (ingl lisa) õli.."
Laisad inimesed ei taha teha midagi lisaks.
Nad ei taha teha lisatööd, kuid tahavad saada ametikõrgendust.
Nad ei tule 5 minutit varem vaid jäävad 5 minutit hiljaks.
Nad teevad terve päeval vältel isiklikke kõnesid
ning mängivad internetis.
Sellega unustavad nad, et nad lõikavad, mida külvavad.
Unustame oma õigused.
Sa ei pea ootama kõrget palka, kuna otsustasid kohale ilmuda.
Sul tuleb tööd teha.
Oleme Dave'ga teinud kõvasti tööd.
Kui alustasime selle teenistusega, polnud meil isegi hotelli jaoks raha,
kuid sõitsime 2-3 tundi, et rääkida 25-30 inimesele.
Pärast sõitsime tagasi koju.
Tee peal parkisime kiirtoidurestorani,
et Dave saaks veidi magada, et saaksime edasi sõita.
Kui teed innukalt millegi kallal tööd,
siis tunned hiljem sellest suurt rahuldustunnet.
Kui sulle lihtsalt antakse midagi, siis sa ei väärtusta seda.
Sa ei väärtusta seda,
kui keegi teine on teinud raske töö ära.
See mõtteviis on üldlevinud.
"Mul on õigus sellele!"
"Valitsus on mulle võlgneb mulle seda ja teist."
Peame sõltuma Jumalast.
Seal peaks olema me kindlus.
Meie rahval on vaja täielikult Jumala poole pöörduda.
Kui kaksiktornid langesid, rääkisid pea kõik Jumalast.
Inimesed kipuvad rääkima Jumalast tragöödias.
Üks uudisteankur küsis: "Kus oli Jumal, kui see juhtus?"
Seal väljas, kuhu kõik Ta lükkasid.
Välja koolidest, valitsusest.
"..rumalad võtsid küll oma lambid, kuid ei võtnud kaasa (ingl lisa) õli.."
Tee veidi rohkem, tee see lisasamm.
Ära ole keskpärane, arvamuseta, laisk ja leige isik,
kes vaid nuriseb ja kadestab, kui keegi saab õnnistatud.
Ära igatse kellegi oma,
kui sa pole valmis tegema, mida ta selle saamiseks tegi.
Tööta kõvasti, ole distsiplineeritud ning jää kindlaks.
Planeeri töö- ning vabaaega.
Tee ettenägelikke plaane.
Mine koju ja mõtle enda elule ning milline on selle siht.
Ära ela vaid tänases päevas, sest homme tuleb samuti.
See, mida teed täna, määrab sinu homse.
"arukad võtsid aga lampidele lisaks kaasa õlianumad."
Ära veeda Jumalaga, kui oled vaid meeleheitel.
Veeda Temaga aega iga päev,
et kui tekivad lootusetud olukorrad, siis ei ole sa meeleheitel,
kuna tead Jumalat nii hästi, et võid olla üle olukordade.
Rumalatel pole aega Jumala jaoks, seda hetkeni, mil neil on vaja ime.
"Aga kui peigmees viibis,
jäid nad kõik tukkuma ja uinusid magama.
Aga keskööl kostis hüüd:
"Ennäe, peigmees! Tulge välja teda vastu võtma!"
Siis ärkasid kõik need neitsid ja seadsid korda oma lambid.
Rumalad ütlesid arukatele.."
See on nii tavapärane nähtus.
Niivõrd ehe näide.
Midagi suuremat juhtub ning rumalad lähevad tarkade juurde.
"Andke meile osa oma õlist, sest meie lambid kustuvad!"
Aga arukad vastasid:
"Ei mingil juhul, sellest ei jätku meile ja teile!
Minge pigem kaupmeeste juurde ja ostke enestele!"
Aga kui nad olid ostma läinud, tuli peigmees.."
Nad jäid tervest peost ilma.
Mitte seetõttu, et neil polnud õnne ega võimalust.
Usun, et Jumal annab igaühele võrdselt võimalusi.
Jumal annab sulle võimalusi, mis ei sõltu sinu haridusest
või millestki, mida see maailm tunnustab.
Need on igale soovijale.
Vaatame 13. salmi: "Valvake siis, sest te ei tea seda päeva ega tundi!
(millal Jumala Poeg tuleb)."
Peate olema niivõrd hoolikad, kellega suhtlete ja aega veedate.
Teatud inimestega suhtled ning otsustad aega veeta.
Ehk on sul vanemad, kes ajavad sind kui hulluks.
Ma ei ütle, et sa ei peaks oma vanematega aega veetma.
Ehk on mõned abielus kellegagi, kes ajab sind kui hulluks.
Teatud suhetega pead tegelema ning Jumal annab sulle selleks jõu.
Räägin hetkel meie otsustest,
millega paneme end rumalatesse olukordadesse.
Me ei saa arvata, et nendel pole meile mõju.
Pead jälgima, et inimesed sinu ümber innustaksid sind
minema kõrgemale, mitte ei tõmba sind maha.
Mõnede elu muutuks nii palju,
kui nad muudaksid oma suhtlusringkonda.
Ma ei räägi, et peaksime lõpetama inimeste aitamise.
Pauluski ei öelnud,
et me ei läviks kellegagi, kellel on halb käitumine,
sest muidu peaksime maailmast lahkuma.
Siiski peame veenduma,
et me mõjutame teisi ning nad ei mürgita meid.
Sihitutele inimestele ei meeldi sihikindlad inimesed.
Nad ütlevad sageli,
et oled iialt range, distsiplineeritud või midagi muud.
Mina elan sihikindlalt.
Kui ma ei oleks, siis ma ei teeks seda tööd.
Pidin oma elus tegema otsuse ja arvatavasti ei mõista mind paljud.
Paljudele ei meeldi mu otsused või tegevus.
Elan oma elu ning teen, milleks on Jumal mind kutsunud.
Ma ka lõpetan töö, mille Ta on mulle andnud.
Ma ei lase end kõrvale juhtida, takerdada või lase kellelgi
röövida minu jõudu järgida ja kuuletuda Jumalale.
Üks Saatana levinuim viis on kasutada inimesi me elus,
kellelt soovime toetust, armastust ja heakskiitu,
et nad hülgavad meid, kuna me ei täida nende ootusi.
Kui Jeesus saatis 70 jüngrit välja,
ütles Ta neile, et nad kuulutaksid linnades evangeeliumi
ja kui teid ei võeta vastu, pühkige selle linna tolm jalgadelt
ning minge järgmisesse linna, sest linnu on piisavalt.
Olen näinud, kuidas hingevaenlane
kasutab enim hülgamisevalu, et meid kursilt välja ajada.
Kui sain Püha Vaimuga täidetud
ning Jumal kutsus mind teenistusse, siis kaotasin kõik oma sõbrad
ja paljud pereliikmed pöördusid meie vastu.
Inimesed arvasid, et olin mõistuse kaotanud.
Kelleks sa end pead?
Naised ei tee seda.
Oi, ehk Jumal ei teadnud, et olen naissoost.
Läksin Jumala juurde ning ütlesin, et olen naine
nagu Ta ei oleks seda teadnud.
Me pastor vaatas Dave'ile otsa, küsides:
"Vend, sina peaksid vedama seda piiblikooli, mitte sinu naine."
Läksime koju ja Dave õpetas ning ma vaikisin,
kuid kumbki variant ei sobinud.
Paljud ei julge olla need, kes nad on tegelikkuses.
Ehk nad on teistest erinevad ega sobitu kuidagi normiga.
Nii paljud küsivad, kuidas Dave saab
istuda publiku hulgas, kui sina jutlustad.
Dave teab, kes ta on
ning ta ei ole kõigutatud sellest, kas ma olen siin laval.
Ta on uhke minu pärast
ning rõõmustab, et saab teha, milleks Jumal on teda kutsunud.
Minu abikaasa on tõeline mees.
Ta ei lase end kõigutada sellest, kui naine teeb, milleks ta on loodud.
Ta teab, et tema vastutus on kuuletuda Jumalale.
Kui Dave püüdis teha minu osa,
ei toonud see rõõmu mulle ega ka talle.
Nii paljud on õnnetud,
sest nad teevad, mida maailm neilt ootab,
mitte mida Jumal juhib neid tegema.
Paulus ütles Galaatia 1:10, et ta ei oleks apostel,
kui ta püüaks olla inimestele meelepärane.
Sa ei saa käia Jumalaga ning olla kõigi seas populaarne.
Sul on parem olla üksi kui valede inimestega.
Sinu ülesanne ei pruugi olla kuulutada evangeeliumit üle maailma
või olla tuntud ülistaja või laulukirjutaja.
Sinu ülesandeks võib olla heaks emaks olemine.
Samuti olla hea abikaasa.
Siiski peaks su esimene eesmärk olema tunda Jumalat.
Samuti esindada Teda laitmatult.
Ma ei distsiplineeri end ega täida Piiblis kirjutatut,
et võiksin saada Jumala heasse nimekirja.
Me oleme päästetud armu, mitte tegude alusel.
Igal päeval võitlen, et elada elu, mida Jeesus meil käskis.
Tahan, et Jumalal oleks inimesi, kelle üle Ta võiks olla uhke.
Tean, et see kõlab veidralt, kuid vahel on mul Jumalast kahju.
Kõik need keerdkäigud
ja kuidas inimesed püüavad Temast vabaneda,
lisaks maailm, mis on nii kompromissialdis.
Usun, et Jumal naeratab, kui keegi tõuseb hommikul
ja ütleb Jumalale: "Vajan Sind. Oled mu elus esmatähtis.
Ilma Sinuta on mu elu tühine.
Jumal, palun juhi mind ning näita, mida tahad, et teeksin."
Võrdluseks tooksin kristlase, kes nimetab Jumalale 10 eri asja,
et ta võiks keskpäevani kristlaseks jääda.
Mul on liiga lõbus, püüan lõpetada.
Pead olema sihikindel.
Tahan, et võtaksid pärast siit lahkumist aja,
et oma elu üle järele mõelda.
Küsi endalt, kas liigud suunas, millel tahad olla.
Küsi Jumalalt, kas sinu elus on midagi,
mida peaksid oma ajagraafikust eemaldama.
Jälgi hoolega, kas sul on iga päev aega Jumala jaoks.
Mitte miski ei tööta, kui sa ei pane Jumalat esikohale.
Leian, et pole niivõrd oluline, mida sa sellel ajal teed.
Jumal väärtustab otsust võtta Tema jaoks aega.
Ma ei usu, et pead olema maailma parim piibliõpetaja.
Ma ei usu, et pead alati tundma Jumala ligiolu.
Kas tunnen, et Ta on kohal?
Vali endale koht ning käi seal igal päeval.
Ütle Jumalale: "Siin ma olen.
Tean, et ma ei ole ilma Sinuta mitte milleski edukas.
Ma ei saa astuda uksest välja ja olla Sinuta teiste vastu viisakas.
Jumal, käitun täna niivõrd halvasti, kui Sa ei anna mulle armu ja jõudu.
Jumal, vajan Sind."
Lisaks täna Jumalat kõige eest, mida Ta on teinud.
Ole tänulik inimene.
Tänan, tänan Sind.
See pole raske.
Ära muuda oma aega Jumalaga keeruliseks.
Mine sinna ning usu, et Ta on seal sinuga.
Võin sulle garanteerida,
et kui paned Jumala oma elus esikohale
ja see on sinu esimene eesmärk, siis ka kõik muu laabub.
Sul võib olla tõeline rõõm
ning võid võita oma elu võidujooksu.
Me ei räägi füüsilisest trennist, kuid mida sa tahad oma elult.
Mida sa püüad saavutada?
Selleks on meil vaja distsipliini
ning peame elama Jumala piirides, et oleksime inimesed,
kes on sihikindlad, et olla oma elus võitjad.
Ära anna kergelt alla.
Täna pakume teile õpetust.
Jumala sõna õpetus on parim võimalik asi.
Pakume 4 CD-d, millel on neli tundi õpetust,
kuidas olla julge, enesekindel ja kartmatu.
Ma ei tea kedagi, kes ei tahaks
olla julgem, enesekindlam või kartmatum.
Kui tahame olla need,
kelleks Jumal on meid loonud ja täita Tema antud kutsumust,
siis me ei saa olla liialt tagasihoidlikud, ebakindlad
või karta astuda välja, et uusi asju proovida.
Hirmus elamine pole lõbus.
Osa meist tahab olla julge, enesekindel ning astuda välja.
Jumala sõnal on hämmastav mõju.
Kui kuuleme Jumala sõna korduvalt,
siis see veenab meid selles, mis muutusi on me elus vaja teha.
Hangi endale see õpetus ning kuula seda korduvalt.
Igal korral, mil kuulad, võid avastada midagi uut.
Lisaks tahame saata sulle raamatu.
Selles on 99 Jumala tõotust, mida Ta on me elu jaoks andnud.
Kuula võimalikult palju Jumala sõna,
sest Jumala sõnas leiad elu, mida tahad tegelikult elada.
Kas tahad olla kõigil oma teedel sihikindel ja rahulolev
või olla veidi julgem, enesekindlam ja kartmatum?
See kõik on võimalik ning see õpetus võib aidata.
Joyce'i õpetussari "Bold, Confident and Fearless".
Lisaks raamat "I Promise You".
Lisainfo tellimise kohta: www.joycemeyer.org.
Mis ometi toimub?
Kliki ja saa teada: www.joycemeyer.org
Tõlge: Mailis Mägi
Eelnev saade valmis tänu J. Meyeri teenistuse partneritele.